---
aperture: 300/350
rating: 
created_by: 8mag
created_date: 2020-09-20 09:55:06.477919
updated_by: 8mag
updated_date: 2020-09-20 09:57:16.420106
---
ďalekohľad ukáže hmlovinu už pomerne jasnú, navyše nepravidelného tvaru. Obklopuje hviezdu 7m, ktorá však pri pozorovaní prekáža. Napriek tomu, pozorným pohľadom môžeme vnútri obláčika hmloviny zazrieť niektoré tmavé línie. Hmlovina leží v oblasti Mliečnej cesty, pomerne bohatej na tmavé hmloviny plynu a prachu.

Myzer: Iris som pozoroval veľakrát a nikdy ma táto hmlovina nesklamala: Je to veľmi pekný objekt, akých som na oblohe zatiaľ veľa nevidel. Jedná sa o oveľa jasnejšiu reflexnú hmlovinu ako je tá pri Merope v Plejádach, ktorá v Cefeovi obaľuje jednu hviezdu siedmej magnitúdy. Tento jav je taký výrazný, že sa ani nemusíte pozrieť na inú podobne jasnú hviezdu, či náhodou nemáte zarosený okulár. Práve naopak, bočným pohľadom hmlovina nadobudne ešte trochu väčšie rozmery a nepravidelný tvar. Pri 171x zväčšení je hmlovina v skutočnosti rozdelená na dve časti. Jasnejšia časť sa nachádza okolo hviezdy siedmej magnitúdy a druhá slabšia a o niečo menšia časť kúsok ďalej. Oddeľuje ich tmavší pruh, ktorý je pri pozornejšom pohľade dobre vidieť.