---
name: Jednorožec (Monoceros)
created_by: 8mag
created_date: 2020-09-20 09:55:08.466654
updated_by: 8mag
updated_date: 2020-09-20 09:57:18.106092
---
![<]($IMG_DIR/cons/Mon.png)
Nevýrazné rovníkové súhvezdie zložené z hviezd 4. magnitúdy, ktoré nad svojím okolím príliš nevyniká. Leží totiž takmer v strede zimného trojuholníka žiarivých hviezd Sírius, Betelgeuse, Prokyón, medzi Veľkým a Malým psom v Mliečnej ceste. Súhvezdie tvoria iba dosť slabé hviezdy, ktoré vypĺňajú priestor medzi oveľa jasnejšími súhvezdiami Veľkého psa, Kormy, Hydry, Malého psa, Blížencov a Orióna. V Jednorožcoci sa nachádza samotný okraj Mliečnej cesty, ktorá je na oblohe preto pomerne nenápadná. Môže vám pripadať dosť jednotvárna a fádna. Medzihviezdne prostredie je tu však oveľa priehladnejšie ako na opačnej strane oblohy (Orol a okolie), preto môžeme vidieť do oveľa väčšej vzdialenosti a pozorovať rozmanité hmloviny a hviezdokopy. Najznámejšími z nich sú hmlovina Rozeta, Kónus alebo Hubblova premenná hmlovina – možno najúchvatnejšia zo všetkých pre vizuálneho pozorovateľa. Z otvorených hviezdokôp vyniká M50, NGC 2301 alebo veľmi bohatá NGC 2506. Takmer zabudnutú hviezdokopy Collinder 104 a 106 predstavujú pekný pohľad v triédri.

