---
name: Al Anz (ε Aur)
constellation: Aur
created_by: 8mag
created_date: 2020-09-20 09:55:10.410075
updated_by: 8mag
updated_date: 2020-09-20 09:57:19.557888
---
jedna z troch hviezd Kozliatok, patrí medzi pozoruhodné zákrytové premenné hviezdy typu Algol. Pozostáva z jasného bieleho nadobra s priemerom 4 miliárd km, 200 000-krát svietivejšieho ako Slnko, ktorý je asi najväčšou známou hviezdou vo vesmíre a tmavého sprievodcu s priemerom 300 miliónov km, vizuálne však zatiaľ nepozorovateľného. Obe hviezdy sú vo vzájomnom obehu. Každých 27 rokov – 9 883 dní – sa tmavá zložka dostane pred nadobra a zatieni veľkú časť jeho svetla, čím nám hviezda ε Aur na oblohe výrazne stmavne – z 3,1mag na 3,8mag. Toto potemnenie trvá celé mesiace – asi 190 dní, potom hviezda zotrvá asi pol roka v minime, a za ďalších 190 dní narastie z minima na maximum. To naznačuje, že sprievodca musí byť obklopený tmavým mrakom plynu a prachu. Posledný takýto zákryt nastal v období medzi 22. júlom 1982 a 25. júnom 1984, ďalší zákryt nastane v roku 2009. Spomedzi známych zákrytových premenných hviezd vykazuje najdlhšiu periódu.