---
name: Winnecke 4
rating: 8
references: 
created_by: 8mag
created_date: 2020-09-20 09:54:53.192056
updated_by: 8mag
updated_date: 2020-09-20 09:57:05.255732
---
Tentokrát nejde o galaxiu, hmlovinu ani o hviezdokopu, ale o slabú dvojhviezdu. Pozoroval ju v 17. storočí známy tvorca súhvezdí Jan Hevelius, ktorý sa však chybne domnieval, že okolo hviezd sa nachádza hmlovinový oblak. Ako nezreteľnú dvojhviezdu ju indentifikoval Charles Messier, a aj napriek tomu, že v jej blízkosti žiadnu hmlovinu nevidel, zaradil túto dvojhviezdu navždy do svojho katalógu. Vzdialenosť tohto systému nie je presne určená, odhaduje sa na 500 svetelných rokov. Podľa najnovších výskumov sa predpokladá, že sa jedná iba o optickú dvojhviezdu.

Je pozorovaná hneď severovýchodne od hviezdy 70 UMa, jedná sa o 50“ široký pár hviezd jasnosti 9m, resp. 9,3mag. Západne od M40 leží galaxia NGC 4290, viditeľná v ďalekohľade s priemerom objektívu 250 mm ako slabý ovál so slabým stelárnym jadrom. Západne od NGC 4290 je ďalšia galaxia – NGC 4284 – veľmi slabý kruhový obláčik.



