---
aperture: 400/500
rating: 
created_by: 8mag
created_date: 2020-09-20 09:55:00.077467
updated_by: 8mag
updated_date: 2020-09-20 09:57:11.299109
---
– 75x: z dobrého pozorovacieho miesta, M33 je pomerne jasný, mimoriadne veľký hmlistý objekt s oveľa jasnejším centrom. Nádherná špirálová štruktúra v tvare obráteného písmena „S“ prekrýva hmlisté pozadie hala. Celá galaxia sa jagá škvrnitou štruktúrou. Niektoré HII oblasti sú viditeľné, vrátane NGC 604 na SSZ rozhraní, tak nádhernej na fotke HST. Prvý pohľad do veľkého ďalekohľadu, povedzme s priemerom objektívu 500 mm a vyššie je pre bežného pozorovateľa doslova šok! Nádherná špirálová štruktúra ramien sa rysuje cez 65´x 35´halo i priamym pohľadom a je viditeľných asi dva tucty HII oblastí. Halo je škvrnité a veľmi nerovnako jasné, špirálová štruktúra je jasnejšia a širšia južne od jadra. Mnohé slabé hviezdy sú ponorené v hale.

Myzer: Jedno pamätné pozorovanie pochádza ešte z roku 2005 v Tatrách, kde sme galaxiu pozorovali 350 mm Dobsonom pri Veľkom Bielom plese v nadmorskej výške 1 600 m: Na mňa najväčší dojem spravila Galaxie v Trojuholníku. Špirálová štruktúra v tvare obráteného písmena „S“ s jasným jadrom je veľmi dobre vidieť už priamym pohľadom. Nachádza sa v slabom hale, ktoré bočným pohľadom na hranici viditeľnosti odhalí i nejaké ďalšie štruktúry. Navyše celá galaxia je posiata množstvom hmlistých škvŕn, to sú H-II oblasti samotnej galaxie. Všetky dobre zareagovali na UHC filter a tá najvýraznejšia z nich - NGC 604, začala skoro vypalovať oči  (ale na rozdiel od h/x Persei to teraz zoberte s rezervou).