---
name: δ Cephei
constellation: Cep
created_by: 8mag
created_date: 2020-09-20 09:55:08.915585
updated_by: 8mag
updated_date: 2020-09-20 09:57:18.628219
---
spolu s hviezdami ε (4,19mag) a ζ Cep (3,35mag) vytvára malý trojuholník. Zatiaľ čo tieto dve hviezdy sú stále, δ Cephei mení svoju jasnosť pravidelne dôsledkom pulzovania. Podľa tejto hviezdy je totiž pomenovaná celá skupina premenných hviezd – delta cefeíd. Premennosť δ Cephei objavil v roku 1784 dvadsaťročný John Goodricke, hluchonemý anglický astronóm-amatér holandského pôvodu (objavil tri premenné hviezdy, prvý dôkladne preskúmal zmeny jasnosti hviezdy Algol a ako 19 ročný ich správne vysvetlil, dva roky nato zomrel vo veku 21 rokov). Vo svojej najjasnejšej podobe hviezda dosahuje 3,48mag, zatiaľ čo v minime má jasnosť 4,37mag, takže tieto zmeny sa dajú ľahko pozorovať aj voľným okom. Jej perióda je 5,37 dní. Cefeidy astronómovia používajú na odhadovanie vzdialeností vo vesmíre.