---
aperture: 200/250
rating: 
created_by: 8mag
created_date: 2020-09-20 09:55:07.297067
updated_by: 8mag
updated_date: 2020-09-20 09:57:17.160840
---
s filtrom sa zjavuje ako neuveriteľný pás hmloviny, točiaci sa západne na oboch koncoch. 100× zväčšenie odhalí jemné, nepatrné vlákna rušené nerovnako jasnými škvrnami. Hmlovina je jasnejšia hlavne na SSZ. Južný koniec má dva slabé, ale zreteľné hroty predĺžené západne. V 350 mm ďalekohľade je hmlovina plná vláknitých nití. V severnej časti obsahuje nápadnú škvrnu pozdĺž východného rozhrania. NGC 6992 sa pripája k NGC 6955, južnej časti východného oblúka, úzkym prielivom hneď južne od hviezdy 8m. Južná časť je detailnejšie ozdobená prúžkami a čipkami, ktoré sa rozširujú a pripomínajú malé háky a vejáre.

Východný oblúk je jedinou časťou pozostatku tejto supernovy, ktorá môže byť neomylne videná v binokulároch. Ako to už ale obyčajne býva, pod vynikajúcou oblohou je toho vidieť oveľa viac. To už nie je problém bočným pohľadom zazrieť i časť Západného oblúka (NGC 6960) na jednej strane od hviezdy 52 Cygni. Centrálna oblasť je najslabšou časťou tohto obľúbeného letného exponátu a pravdepodobne môže byť vidieť iba v ďalekohľade. Ak hľadáte skutočnú výzvu na letnej oblohe, pokúste sa zazrieť Východný oblúk voľným okom. Budete ale musieť zrejme dodržať jeden už osvedčený postup. Najskôr je potrebné skočiť do obchodu kúpiť O-III filter (lepšia bude 2“ verzia), ktorý odstráni okolo hmloviny slabé hviezdy a nejaký materiál na výrobu kartónovej rúrky, ktorá odstráni periferné svetlo. Pokiaľ chcete mať lepšie šance a nenechať pozorovanie na náhodu, zastavte sa i v cestovnej kancelárii a rezervujte si letenku na Kanárske ostrovy (v blízkosti Európy sú tam najlepšie podmienky). V noci je podstatná čo najlepšia adaptácia očí na tmu a hraničná magnitúda v zenite, malo by byť aj veľmi sucho. Pozrite sa najskôr do mapy, aby ste s istotou vedeli, kde sa hmlovina nachádza a použite na ňu bočný pohľad (priamo to asi nepôjde). Ak máte mladšie oči, ste vo výhode. Najskôr si pre istotu overte svoj zrak na komplexe hmlovín okolo hviezdy γ Cygni, ktorý by mal byť vidieť ako svetlejšia oblasť nepatrne vystupujúca nad pozadím oblohy. Potom už svoju pozornosť nasmerujte na Východný oblúk a pozorne sa pozerajte bez žmurkania asi 30 sekúnd. Možno sa vám sem tam niekoľkokrát mihne a po oddychu a jeho opätovnom pozorovaní potvrdíte jeho viditeľnosť. Stroskotali ste alebo ste ho videli? Ak áno, pamätajte na to, že Walter Scott Houston vo svojej knihe píše, že bola oznámená jeho viditeľnosť i s UHC filtrom.