---
name: 
rating: 8
references: 
created_by: 8mag
created_date: 2020-09-20 09:54:57.961821
updated_by: 8mag
updated_date: 2020-09-20 09:57:08.958723
---
![<]($IMG_DIR/dso/NGC2903.jpg)
Jedna z nápadnejších a jasnejších galaxií (9m), ktoré kedysi unikli Charlesovi Messierovi. Je jednou z mála našich blízkych galaxií, ktoré nepatria do žiadnej skupiny alebo podskupiny galaxií, čo je pomerne nezvyčajné. Jej absolútna magnitúda je určená na –20,9 a skutočný priemer cez 110 000 svetelných rokov. Leží v západnej časti súhvezdia, takmer na rozhraní so súhvezdím Raka.

V 150 mm ďalekohľade sa pri asi 80x zväčšení ukáže ako zjavne predĺžená, s dobre koncentrovaným oválnym jadrom, ktoré je umiestnené v nepravidelnom polkruhu hviezd, z ktorých najjasnejšie dve dosahujú 10. magnitúdu. V 200-250 mm ďalekohľae je jasné predĺžené stelárne jadro obklopené škvrnitým halom s rozptýleným okrajom. Ďalekohľady s priemerom objektívu nad 350 mm poskytnú už radostnejší pohľad. Jadro je veľmi jasné, halo je všade pokryté jasnými a tmavými škvrnami. Najzrejmejšie sú dve jasné šmuhy, jedna 1,25´severne a druhá 1,25´južne od stredu galaxie. Rozptýlený okraj hala je viac rozšírený smerom na východ ako na západ. Nápadná je tiež hviezda 13m ležiaca blízko rozhrania hala, 2´VJV od centra galaxie.



