---
name: 
rating: 8
references: 
created_by: 8mag
created_date: 2020-09-20 09:54:58.067922
updated_by: 8mag
updated_date: 2020-09-20 09:57:09.010035
---
![<]($IMG_DIR/dso/NGC1647.jpg)
Otvorená hviezdokopa medzi Aldebaranom a β Tauri. Keďže dosahuje jasnosť 6,4mag a zaberá pomerne veľkú plochu, je vidieť i malým ďalekohľadom ako hmlistá škvrna. V ďalekohľade s priemerom objektívu okolo 200 mm je už uvoľnenou, nepravidelne roztrúsenou skupinkou 50 hviezd na ploche 45´. Zahŕňa tucet hviezd 9,5-10m, ale väčšina členov je jasnosti 11-12m. Členovia tvoria široké páry a trojice. Najväčšou koncentráciou je V-Z pás tiahnuci sa centrom kopy, ktorý je od okrajových zhlukov oddelený relatívne na hviezdy chudobnými medzerami. Hneď severne od centra kopy je 30“ široký pár hviezd deviatej magnitúdy. Kopu by sme mohli ľahko spoznať pomocou dvoch jasných krajných hviezd: za severným rozhraním leží hviezda 7,5mag a pri južnom rozhraní sa nachádza žltá hviezda 6m. NGC 1647 obsahuje približne 200 hviezd, všetky sú však pozorovateľné až väčším ďalekohľadom.



