---
name: 
rating: 6
references: 
created_by: 8mag
created_date: 2020-09-20 09:54:59.881366
updated_by: 8mag
updated_date: 2020-09-20 09:57:11.125797
---
![<]($IMG_DIR/dso/Sh2-129.jpg)
Dominik: So svojim 10 palcovým dobsonom som sa zameral aj na Sh2-129 pri Alpha Cephei. Je to zaujímavá hmlovina, ktorá sa „točí“ okolo skupinky jasných hviezd. Tieto hviezdy sa dajú nájsť veľmi rýchlo. Keď som ich našiel, snažil som sa podľa približnej polohy (v Pocket Sky Atlase) zbadať nejaké zjasnenie. Pri pozornejšom pohľade som si všimol ako prvé zjasnenie na juhozápad od skupinky jasných hviezd. Za Panoptic24 som nasadil OIII filter. Pri pohybe tubusom, ale aj pri pozornejšom pohľade som proste videl na juhozápad oblak, ktorý je aj na fotkách. (keď som pozoroval nevedel som ako hmlovina má vyzerať). Smerom na sever od oblaku sa mala ešte tiahnuť hmlovina ďalej, ale ja som videl len akýsi náznak zjasnenia na jej konci. Od oblaku som zase prešiel opačným smerom na východ a na sever. Pozdĺž celej hmloviny sa tiahnu skupiny stredne jasných až jasných hviezd. Ďalšie zjasnenie – teda oblak som zbadal na východ od skupiny jasných hviezd. Toto zjasnenie však nemalo konkrétny tvar – bolo ich viacej, jedna časť bola najjasnejšia a pri nej boli vidieť ešte trhane ďalšie slabšie časti. Keď sa teraz pozerám na fotku, som prekvapený koľko som toho videl.



