---
name: 
rating: 6
references: 
created_by: 8mag
created_date: 2020-09-20 09:54:53.761309
updated_by: 8mag
updated_date: 2020-09-20 09:57:05.956608
---
Dominik: 250mm: Galaxie UGC 3697 alebo tiež jedna z „Integral Sign Galaxies“ má jasnosť  13.1m. Táto extrémne tenká edge-on galaxia v tvare otáznika leží medzi dvoma hviezdami 6 magnitúdy. Pri zv. 52x môžem vidieť pri extrémnom periférnom videní hmlistú nenápadnú čiaru medzi dvomi jasnými hviezdami, presnejšie však v zornom poli mierne naľavo pod mierne jasnou hviezdou a napravo hore od skupinky hviezd v tvare trojuholníka. Pri zv. 104x je pri periférnom videní zreteľnejšie vidieť hmlistá čiara a pri zv. 277x je chvíľkami vidieť náznak zahnutých koncov galaxie, to je však už na hrane mojich vizuálnych možností. Napriek tomu je táto galaxia bezpečne viditeľná. Blízko nej sa ešte nachádza galaxia UGC 3714 s jasnosťou 12.7. Pri pozornejšom pohľade je naozaj naľavo nižšie od UGC 3697 celkom stabilne vidieť oveľa výraznejšiu kruhovitú galaxiu. Blízko týchto galaxii, v zornom poli nad jasnou hviezdu 43 Cam, je celkom dobre viditeľná galaxia UGC 3580 s jasnosťou 11.8m. Je to zreteľný kruhovitý obláčik, ktorý tvorí rovnú líniu s ďalšími dvoma pomerne jasnými hviezdami, ktoré idú blízko napravo hore od galaxie.



