---
name: Kružidlo (Circinus)
created_by: 8mag
created_date: 2020-09-20 09:55:08.451300
updated_by: 8mag
updated_date: 2020-09-20 09:57:18.091267
---
![<]($IMG_DIR/cons/Cir.png)
Malé a nevýrazné súhvezdie južnej oblohy, ktoré v našich zemepisných šírkach nemôžeme nikdy vidieť. Úzky rovnoramenný trojuholník tvorený tromi najjasnejšími hviezdami súhvezdia leží v Mliečnej ceste zakliesnený medzi Muchou, Centaurom, Pravítkom a Južným trojuholníkom. V tomto malom súhvezdí v bezprostrednej blízkosti nápadnej α a β Centauri, napriek tomu, že leží v Mliečnej ceste, nie sú žiadne zaujímavé objekty a jeho slabé hviezdy nie sú dokonca ani pomenované.

Na pozícii 14 47.8 (RA) a –66 17 (Dec) môžete v súhvezdí Kružidla v triédri objaviť Južnú Kembleho kaskádu, čisto náhodné zoskupenie jednotlivých stálic. Pre porovnanie s originálom je ale o niečo kratšia a obsahuje až dva prúdy hviezd, ktoré sa na severe spájajú. Nápadnejší je rovný, štyridsaťpäť minút dlhý západný rad pozostávajúci z ôsmich hviezd. Východný rad obsahuje rovnaký počet hviezd, ale je trochu stočený a jeho najjasnejšou hviezdou je dzeta Circinus. Ďalšie pripájajúce sa hviezdy na juhu dávajú celému zoskupeniu podobu náhrdelníka.

