---
name: Vretenovitá galaxia
rating: 8
references: 
created_by: 8mag
created_date: 2020-09-20 09:54:55.314264
updated_by: 8mag
updated_date: 2020-09-20 09:57:06.826757
---
![<]($IMG_DIR/dso/NGC3115.jpg)
Špirálová galaxia (8,9mag) v južnej časti súhvezdia. Pozeráme sa na ňu zboku, je mierne sploštená a má vretenovitý tvar – práve preto sa tak populárne nazýva. V apríli roku 1935 tu vzplanula supernova 1935B. Vzdialená je asi 15 miliónov svetelných rokov. Galaxiu objavil W. Herschel v roku 1787.

Nájdeme ju ľahko i v 150 mm ďalekohľade, v ktorom vyzerá ako jasné, takmer stelárne jadro. Leží na západnom rohu trojuholníka tvoreného hviezdami 9,5mag. V ďalekohľade s priemerom objektívu 200 mm je jasná, má tvar šošovky, ktorá je predĺžená 4´x 1´SV-JZ až k zúženým koncom a obsahuje jasné, rozšírené jadro. Hviezda 11,5mag leží 3,25´južne od centra galaxie. Vo väčších ďalekohľadoch, s priemerom okolo 400 mm je to nádherný pohľad! Jej jemné, koncentrované halo je predĺžené k veľmi zúženým koncom a obsahuje centrálnu vydutinu. Jasné jadro má akúsi pravouholníkovú siluetu.

Dominik: Vretenovitá galaxia alebo tiež Caldwell 53 sa tiež stala cieľom môjho 250mm dobsona. V roku 1992 v nej objavili supermasívnu čiernu dieru - s hmotnosťou dvoch miliárd Sĺnk, je to jedna z najväčších pozorovaných čiernych dier v súčasnosti. Je to výrazná edge-on galaxia s jasným jadrom, ale pomerne rovnako jasným halom.



