---
name: 
rating: 10
references: 
created_by: 8mag
created_date: 2020-09-20 09:54:53.415517
updated_by: 8mag
updated_date: 2020-09-20 09:57:05.462626
---
![<]($IMG_DIR/dso/M002.jpg)
Bohatá a kompaktná guľová hviezdokopa s nepatrným eliptickým tvarom (6,4mag), objavená v roku 1746 Jeanom-Dominiquem Maraldim a nezávisle na ňom o 14 rokov aj Ch. Messierom, ktorý ju pridal do svojho katalógu. Jednotlivé hviezdy rozlíšil až W. Herschel. Spolu s hviezdami α a β Aquarii tvorí na oblohe pravouhlý trojuholník a ako drobná rozmazaná škvrna môže byť niekedy pozorovateľná bez ďalekohľadu. V triédri je už nápadná a je ľahké ju presne identifikovať.  Rozlíšiť jednotlivé hviezdy sa nám podarí výkonnejším amatérskym ďalekohľadom, lebo tie najjasnejšie dosahujú len 13. hviezdnu veľkosť. M2 je vzdialená asi 36 800 svetelných rokov a nachádza sa až za stredom Galaxie.

V 200 mm Dobsone je vidieť jasné, dobre zhustené halo s náhle jasným stredom. Napriek tomu, že nie je úplne rozlíšiteľná, jej obvod je škvrnitý a ukáže zreteľne dve hviezdy na JV strane, jedna 10. magnitúdy leží aj 4,5´SV od centra. Až v 400-vke je to exponát súhvezdia: jasná, veľká, dobre zhustená do mohutného jadra. Vo vonkajších oblastiach je nadbytok hviezd a možno sto ich môže byť rozlíšených pozdĺž disku oproti hmlistému pozadiu. Hviezdne reťazce sa kľukatia z jadra, je viditeľných niekoľko tmavých línií, tá najnápadnejšia je pozorovaná v severovýchodnej časti.



