---
name: Sírius (α CMa)
constellation: CMa
created_by: 8mag
created_date: 2020-09-20 09:55:11.461917
updated_by: 8mag
updated_date: 2020-09-20 09:57:20.603357
---
najjasnejšia hviezda oblohy, ktorú poznali azda všetky staroveké národy. K Síriovi smeruje Oriónov pás predĺžený smerom dole. Tam, neďaleko horizontu uvidíme zvlášť za mrazivých zimných nocí, jasnú modrobielu hviezdu blikajúcu pôsobením nekľudného vzduchu v atmosfére. Veď už grécky výraz „seirios“ znamená blikajúci, iskriaci. Sírius má jasnosť -1,5mag, ale v porovnaní s ostatnými hviezdami nie je nejako mimoriadne žiarivý. Za všetko totiž vďačí relatívne blízkej vzdialenosti od nás - 8,7 svetelných rokov, čím sa radí na piate miesto našich najbližších hviezd, ak nerátame sprievodcov. Svietivosť má 23-krát väčšiu, priemer 1,8-krát a hmotnosť 2,35-násobne väčšiu ako naše Slnko. Povrchová teplota 10 000 K spôsobuje jeho modrobiele sfarbenie.