---
aperture: 400/500
rating: 
created_by: 8mag
created_date: 2020-09-20 09:55:03.815327
updated_by: 8mag
updated_date: 2020-09-20 09:57:13.804833
---
– 125x: NGC 6888 je vizuálne zaujímavým objektom zvlášť s O-III filtrom. Jej 20´ × 10´ SV-JZ halo je nerovnako osvetlené, najjasnejšou časťou je oblúk pozdĺž severnej strany. Oblúk je najnápadnejší na severovýchode, odtiaľ začína ostrý záhyb na juh. Vnútri a južne od oblúka je hmlovina oveľa slabšia. Veľa hviezd svieti priamo v hmlovine, vrátane jasného obdĺžnika stálic 9m a 10m na východe a dvoch hviezd 7m na západe. Jasná hviezda umiestnená v najsevernejšej časti oblúka je dvojhviezdou 10m zložiek.

Myzer: Na hmlovinu som sa raz pozornejšie pozrel začiatkom leta 2006: Síce som ju už na nejakej akcii videl, až teraz som sa odhodlal nájsť ju aj doma vo svojom 250 mm ďalekohľade. Najlepšie bola vidieť použitím 11 mm Naglera (109x) a s pomocou O-III filtra. Najskôr mi do oka padla iba najjasnejšia časť hmloviny východne od hviezdy SAO 69597, potom časť západne od nej a nakoniec aj najslabšia časť z celého oblúka. Bočným pohľadom to bol objekt celkovo veľmi pekne štruktúrovaný, umiestnený v poli jasných hviezd, ktorý ma nakoniec prinútil vrátiť sa do izby otvoriť knihu The Night Sky Observers Guide a pozrieť sa na čiernobielu fotku ako na mapu tohto nádherného objektu!

Dominik: 250mm: V zornom poli je vidieť jasné hviezdy v tvare W , oblúk začína pri úplne pravej hviezde W, pokračuje k druhej hviezde kde výrazne zjasňuje až po tretiu hviezdu, pri periférnom videní začína byť dobre vidieť druhá časť oblúku, ktorá je však výrazne slabšia, pri sústredenom bočnom pohľade krásne vynikne celá hmlovina a aj časť jej jemnej riasovitej výplne.