---
name: 
rating: 8
references: 
created_by: 8mag
created_date: 2020-09-20 09:54:56.105211
updated_by: 8mag
updated_date: 2020-09-20 09:57:07.597355
---
![<]($IMG_DIR/dso/NGC6755.jpg)
V poradí druhá najjasnejšia otvorená hviezdokopa súhvezdia, s celkovou jasnosťou 7,5 magnitúdy, ktorú tvorí asi 100 slabých hviezd (najjasnejšia má 10 mag). Ako celok ju uvidíme už malým ďalekohľadom. V 100 mm prístroji sa ukáže pomerne nápadná, nepravidelne koncentrovaná oblasť tvorená niekoľkými tuctami hviezd na pozadí Mliečnej cesty, pol stupňa východne od jednej hviezdy 7m.

V 200 mm Dobsone je peknou, pomerne bohatou hviezdokopou, v ktorej rozlíšime asi 60 hviezd 10m a slabších. Neďaleko stredu je tesné zoskupene 4 hviezd (o jasnosti 14m integrovane), ktoré môžu v malých zväčšeniach pripomínať slabú hmlovinu. Tmavá línia rozdeluje kopu na dve časti, väčšia a jasnejšia je tá južnejšia. Pol stupňa SSV sa v tom istom zornom poli ukáže slabšia otvorená hviezdokopa **NGC 6756**, zhluk asi 40 hviezd. Javí sa ako hmlistá škvrna, z ktorej na nerozlíšiteľnom pozadí vyčnieva asi 6 hviezd.

Dominik: 250mm: NGC 6755 je veľmi veľká, približne v tvare obdĺžnika, tvoria ju mierne jasné hviezdy, pri periférnom videní sú vidieť rôzne zhustenia slabších hviezd, pod ňou je pozorovateľný menší fliačik, NGC 6756, ťažšie rozoznateľný na hviezdy, kde sú asi tak 2 -3 jasnejšie hviezdy, ktoré sú obklopené hmlistým chumáčikom slabších hviezd.



