---
aperture: 400/500
rating: 
created_by: 8mag
created_date: 2020-09-20 09:55:03.240725
updated_by: 8mag
updated_date: 2020-09-20 09:57:13.587544
---
– 100x: Pri tomto zväčšení je galaxia nádherným objektom, aj napriek svojej nižšej plošnej jasnosti! Je veľmi veľká a tenká, predĺžená 12´x 2,5´v smere SSV-JJZ. S okolitými hviezdami sa ponúka akoby 3D pohľad. Pri 125x zväčení je centrum značne jasnejše a nachádza sa tam tmavá  línia, ktorá pretína galaxiu po celej dĺžke. Je nápadná blízko jadra, smerom k okraju sa stáva ťažšie viditeľná. Pri 175x galaxia vyplní celé zorné pole.

Dominik: NGC 891 som pozoroval viac krát a niekedy som sa musel veľmi sústrediť aby som prachový pás v galaxii videl. Až jedno pozorovanie pri lepších podmienkach, cez 350mm dobson som si uvedomil aká je táto galaxia pekná, vynikne hlavne pri strednom a väčšom zväčšení, jemným bočným pohľadom sa zjaví tmavý prachový pás, ktorý predeľuje galaxiu na dve časti, taktiež predeľuje jasnejšie a mierne rozšírené jadro. Každopádne odlišná viditeľnosť prachového pásu, dokazuje aké dôležité sú podmienky pri pozorovaní deep-sky ojbektov.