---
name: Proxima Centauri
constellation: Cen
created_by: 8mag
created_date: 2020-09-20 09:55:11.510088
updated_by: 8mag
updated_date: 2020-09-20 09:57:20.645076
---
v roku 1915 meral R. T. Innes vlastné pohyby hviezd v okolí alfy Centauri. Vo vzdialenosti 2,2 oblúkového stupňa juhozápadne od tejto hviezdy našiel hviezdičku jasnosti 10,7mag, ktorá sa pohybovala rovnakým smerom i rýchlosťou ako obe zložky α Centauri. Tento červený trpaslík je v skutočnosti našou najbližšou hviezdou k Slnku, je vzdialený iba 4,25 svetelného roku. Pravdepodobne patrí do systému α Centauri, aj keď ho obieha vo veľmi veľkej vzdialenosti. Pritom za niekoľko tisíc rokov, keď sa dostane za Tolimana, už nebude našou najbližšou hviezdou. Proxima, čo znamená v latinčine „najbližšia“ - sa občas zjasní o vyše pol magnitúdy a obyčajne za polhodinu sa vráti k svojej pôvodnej jasnosti. Proxima Centauri je malou hviezdičkou, jej hmotnosť dosahuje iba 1/10 hmotnosti Slnka a je veľmi slabá, svieti menej ako 0,0008 Slnka