---
name: Pastier (Bootes)
created_by: 8mag
created_date: 2020-09-20 09:55:08.518968
updated_by: 8mag
updated_date: 2020-09-20 09:57:18.153122
---
Rozsiahle súhvezdie severnej oblohy medzi Herkulom a Pannou, pripomínajúce tvarom papierového šarkana alebo písmeno „Y“, ktorému vyniká oranžový Arktúr doplnený hviezdami η, ε, γ Bootis a α Coronae Borealis. Najsevernejšie časti súhvezdia sú v našich zemepisných šírkach cirkumpolárne. Súhvezdie sa nachádza ďaleko od Mliečnej cesty a tak neobsahuje žiadne hmloviny a otvorené hviezdokopy. Naopak, je preplnené množstvom galaxií, ktoré sú združené v pároch alebo skupinách, žiadna z nich však nedosahuje výnimočnú jasnosť. Najzaujímavejším deep-sky objektom je guľová hviezdokopa NGC 5466, ktorá je mimoriadne uvoľnená, s malou hustotou hviezd. Severná časť súhvezdia obsahuje slabé hviezdy, ktoré tvorili dnes už neexistujúce súhvezdie Murárskeho kvadrantu (Quadrans Muralis). Pozostatok jeho názvu však dnes nájdeme už iba v označení meteorického roja Kvadrantíd.

![<]($IMG_DIR/cons/Boo.png)
