---
name: 
rating: 8
references: 
created_by: 8mag
created_date: 2020-09-20 09:54:53.549140
updated_by: 8mag
updated_date: 2020-09-20 09:57:05.668371
---
![<]($IMG_DIR/dso/M070.jpg)
Guľová hviezdokopa s celkovou jasnosťou ôsmej magnitúdy, najmenšia a najslabšia z troch guľových hviezdokôp ležiacich medzi ε a ζ Sagittarii pozdĺž „podstavca čajníka“. Charles Messier ju popísal ako „hmlovinou bez hviezd“, keď ju v auguste 1780 objavil. Leží vo vzdialenosti 34 000 svetelných rokov v blízkosti stredu Galaxie. Jej absolútna magnitúda je –7,3, čo je o jednu magnitúdu menej ako celkový priemer všetkých guľových hviezdokôp. Svietivosť = 70 000 Sĺnk. Z nášho územia ju nemáme počas roka možnosť často pozorovať, pretože nám bráni jej južná poloha. Preto si musíme počkať na čas kulminácie, ktorý nastáva v letných mesiacoch.

V 200 mm ďalekohľade rozoznáme malé halo obsahujúce dobre zhustený stred. Okraj je nepravidelný, sploštený na SSZ, ale bohatší o okolité hviezdy na juhu. Zopár hviezd môžeme rozlíšiť okolo rozhrania. Dve popredné hviezdy 10. a 11. magnitúdy ležia v tesnej blízkosti na severovýchod od M70. Táto guľová hviezdokopa veľmi dobre zareaguje na veľký priemer ďalekohľadu. V hale sa ukáže slušný počet hviezd oproti zrnitému pozadiu. Jeho rozhranie je nepravidelné, niekoľko jeho najjasnejších hviezd vytvára krátke reťazce, z ktorých najnápadnejší vedie von na SSV z kopy. Jadro je malé a nie veľmi zhustené.



