---
name: 
rating: 8
references: 
created_by: 8mag
created_date: 2020-09-20 09:54:55.892109
updated_by: 8mag
updated_date: 2020-09-20 09:57:07.347382
---
![<]($IMG_DIR/dso/NGC2158.jpg)
Otvorená hviezdokopa (8,6mag) nachádzajúca sa vo vzdialenosti 13 000 ly smerom k okrajovým častiach Galaxie. Je stará tri miliardy rokov. Na oblohe je slabším spoločníkom oveľa rozsiahlejšej otvorenej hviezdokopy M35. Oproti nej však leží v asi 6x väčšej vzdialenosti.

V 200 mm ďalekohľade je pri malom zväčšení vidieť ako mliečna škvrna v bohatom hviezdnom poli, hneď juhozápadne od M35. Pri 100x zväčšení je peknou, ale slabou spŕškou drobných hviezd. Pár hviezd je viditeľných oproti hmlistému pozadiu, ktoré je značne bohatšie blízko centra. V 300 mm ďalekohľade je veľmi zhustenou, bohatou zbierkou slabých hviezd, kontrastujúcou pekne s jasnejšou M35. Vďaka množstvu hviezd blízko centra má zjav uvolnenej guľovej hviezdokopy. Oproti hmlistému pozadiu môžeme rozlíšiť 50 hviezd jasnosti 13m a slabších (na JV rozhraní je hviezda 10,5mag). Niekoľko hviezdnych reťazcov sa šíri z kopy: jeden na západnom rozhraní sa pripája na JZ, ďalší sa pripája zo SV rozhrania na východnú stranu smerom k M35.



