---
name: Vodnár (Aquarius)
created_by: 8mag
created_date: 2020-09-20 09:55:08.375054
updated_by: 8mag
updated_date: 2020-09-20 09:57:18.027078
---
![<]($IMG_DIR/cons/Aqr.png)
Rozsiahle nevýrazné súhvezdie zvieratníka ležiace takmer celé na južnej oblohe, pod Pegasom, medzi Rybami a Kozorožcom. Tvoria ho iba stredne jasné a slabšie hviezdy, pomerne nepravidelne usporiadané, takže nevytvárajú žiadnu jednoznačnú podobu nejakej postavy. Prechod Slnka Vodnárom znamenal pre staroveké národy východného Stredomoria a Blízkeho východu príchod daždivého počasia. Slnko v súčasnosti prechádza Vodnárom od 16. februára do 11. marca a preto je to typické súhvezdie jesenných večerov. Voľným okom vás v súhvezdí môže zaujať malá skupinka oranžových hviezd označovaná ako ψ Aqr, ktorá vyvoláva falošný dojem akejsi voľnejšej hviezdokopy a tzv. krčah alebo „Vodnárov džbán“ ležiaci na nebeskom rovníku, ktorý predstavujú štyri hviezdy: η, π, γ a ζ Aquarii usporiadaného do písmena Y. Iba zopár ďalších hviezd si zaslúži zvláštnu pozornosť. Pretože súhvezdie leží ďalej od Mliečnej cesty, je prirodzene chudobné na mnohé hviezdokopy a hmloviny. Obsahuje však tri zaujímavé guľové hviezdokopy, z ktorých dve sú v Messierovom katalógu a dve známe planetárky – Saturn a Helix. Najpočetnejšími deep-sky objektami sú galaxie, ale väčšina z nich má nízku jasnosť.

