---
name: Osmičková hmlovina
rating: 10
references: 
created_by: 8mag
created_date: 2020-09-20 09:54:55.410741
updated_by: 8mag
updated_date: 2020-09-20 09:57:06.912748
---
![<]($IMG_DIR/dso/NGC3132.jpg)
Jedna z najjasnejších planetárnych hmlovín južnej oblohy. Leží na hranici s Vývevou a dosahuje celkovú jasnosť 8. magnitúdy. Jej rozmer dosahuje asi jednu oblúkovú minútu, čím sa trochu podobá Prstencovej hmlovine v Lýre zo severnej oblohy. Preto sa tiež niekedy nazýva „Južná prstencová hmlovina“. Do jej stredu sa premieta jasná hviezda 10. magnitúdy, ktorá s hmlovinou vôbec nesúvisí. Centrálnou hviezdou je slabá hviezdička, ktorá je len veľmi ťažko viditeľná. Disk je v ďalekohľade okrúhly a s filtrom v ňom možno odhaliť niekoľko škvrnitých a tmavých vláknitých útvarov. Vytvárajú ich prachové častice, ktoré sa skondenzovali z atómov hmloviny. NGC 3132 je vzdialená 2 500 svetelných rokov.

V 350 mm ďalekohľade je stredová hviezda 10. magnitúdy umiestnená v centre veľmi jasného predĺženého prstenca s tmavším centrom a zaujímavým vonkajším prstencom SZ-JV. Ten je pomerne úzky s jasnejším okrajom obklopeným slabšou obálkou. Prstenec nie je úplne orientovaný na hlavnú osu planetárke, čím NGC 3132 môže nadobúdať tvar osmičky.



