---
name: Blikajúca planetárka
rating: 8
references: 
created_by: 8mag
created_date: 2020-09-20 09:54:55.752409
updated_by: 8mag
updated_date: 2020-09-20 09:57:07.214450
---
![<]($IMG_DIR/dso/NGC6826.jpg)
Najznámejšia planetárna hmlovina (8,8mag) s jasnou centrálnou hviezdou a blízkou hviezdou 8,5mag spôsobujúcou „blikajúci efekt“. Ak sa zrakom zameriate na centrálnu hviezdu 10,6mag jej jas oblabí oko a spôsobí, že hmlovina sa zoslabí, prípadne úplne zmizne zo zorného pola. Ak sa potom rýchlym pohľadom pozrieme na blízku hviezdu 8,5mag, planetárny disk sa znovu ukáže. Práve táto zmena medzi priamym a bočným pohľadom spôsobuje, že hmlovina bliká. V 300 mm ďalekohľade postrehneme v jasnej hmlovine aj modrozelený odtieň a nejakú tmavú plochu západne od centrálnej hviezdy.

NGC 6826 nie je jediným príkladom blikajúceho efektu, spôsobuje ho mnoho planetáriek hlavne s nápadnou centrálnou hviezdou. Rozdielna kombinácia jasnosti centrálnej hviezdy a disku rôznych planetárnych hmlovín však vyžaduje rozdielne zväčšenie na pôsobenie blikajúceho efektu.

Dominik: 250mm: Táto „blikajúca“ planetárna hmlovina v Labuti, pri zväčšení 52× vyzerá ako hviezda s výraznou zelenou farbou, pri zv. 104× už je rozoznateľný tvar teda kruh a žiari jasnou zelenobielou farbou.



