---
name: Sova
rating: 10
references: 
created_by: 8mag
created_date: 2020-09-20 09:54:53.391959
updated_by: 8mag
updated_date: 2020-09-20 09:57:05.438906
---
![<]($IMG_DIR/dso/M097.jpg)
Oválna planetárna hmlovina, bližšie ku stredu súhvezdia, medzi hviezdami Merak a Phacd. Svoj názov dostala podľa svojej podoby, zvlášť tej, ktorú vidíme na fotografiách, pretože dve charakteristické vnútorné ovály pripomínajúce oči, nie je jednoduché v ďalekohľade zazrieť. Patrí medzi najväčšie planetárne hmloviny, jej disk má zhruba taký istý priemer ako disk Jupitera. Jej jasnosť je 9,9mag, navyše pre svoju rozľahlosť slabo svieti. Centrálna hviezda má jasnosť iba 16. magnitúdy a ostáva vyhradená iba pre väčšie ďalekohľady. M97 objavil P. Mechain v roku 1781, v ktorom bola takisto pridaná Ch. Messierom do svojho katalógu hmlistých objektov. Leží vo vzdialenosti 12 000 miliónov svetelných rokov.

Planetárku by sme mohli na tmavej oblohe vypátrať ďalekohľadom s priemerom objektívu okolo 100 mm. V 150 mm vyzerá ako veľký, slabý kruhový disk s hmlistým rozhraním. Subjektívne názory pozorovateľov hovoria, že má modrastý odtieň.

