---
name: Hubblova premenná hmlovina
rating: 8
references: 
created_by: 8mag
created_date: 2020-09-20 09:54:57.279234
updated_by: 8mag
updated_date: 2020-09-20 09:57:08.623579
---
![<]($IMG_DIR/dso/NGC2261.jpg)
Z časti emisná aj reflexná hmlovina okolo nepravidelnej premennej hviezdy R Monocerotis. Hmlovinu prvý objavil v roku 1783 W. Herschel a zmeny jej jasnosti v dôsledku zmien jasnosti R Monocerotis objavil na sérii fotografií uskutočnených v určitých časových intervaloch Edwin Hubble v roku 1916. Hubblova hmlovina bola prvým vyfotografovaným objektov 5-metrového Haleového ďalekohľadu na Mount Palomare v roku 1949. Zmeny jasnosti, tvaru a detailov tejto hmloviny sú pravdepodobne zapríčinené tieňom, ktorý sem vrhajú husté mraky osvetlované blízkou nepravidelnou premennou hviezdou R Monocerotis, v dôsledku čoho sa v ďalekohľade celkom nepredvídane menia črty v Hubblovej hmlovine.

V okuláre má NGC 2261 vzhľad kométy, s hviezdou v jej jadre blízko južného rozhrania, a smerom na sever bledne ako chvost kométy. Vo veľkých ďalekohľadoch dokonca môžeme náznakovo zazrieť bielu farbu, svetlo odrazené od R Mon, ktoré nebolo pohltené plynom. V ďalekohľade s priemerom objektívu 200 mm má hmlovina zjav malej, hmlistej, kometárnej škvrny blednúcej severným smerom a s hviezdou R Monocerotis na južnom konci.

