---
name: Žirafa (Camelopardalis)
created_by: 8mag
created_date: 2020-09-20 09:55:08.428159
updated_by: 8mag
updated_date: 2020-09-20 09:57:18.071596
---
![<]($IMG_DIR/cons/Cam.png)
Síce rozsiahle, ale veľmi nevýrazné súhvezdie severnej oblohy, ktoré v našich zemepisných šírkach nikdy nezapadá. Leží takmer v bezhviezdnej oblasti, v priestore medzi Cefeom, Kasiopejou, Perzeom, Povozníkom, Rysom, Drakom a hviezdou Polárka z Malej medvedice. Vyznať sa v zhluku slabých, ale v skutočnosti veľmi vzdialených a veľmi svietivých hviezd je bez dobrej mapy skoro nemožné. Aj keď toto súhvezdie zaberá pomerne veľkú oblasť a jeho juhovýchodné rozhranie nepatrne zasahuje do Mliečnej cesty, obsahuje iba štyri hviezdy jasnejšie ako 4,5mag. V tejto nevýraznej oblasti sa však ukrýva niekoľko pekných otvorených hviezdokôp (NGC 1502), pomerne jasných galaxií  (NGC 2403), pekná planetárna hmlovina (NGC 1501) a výnimočný rad hviezd známy ako Kembleho kaskáda.

