---
name: Toliman (α Centauri)
constellation: Cen
created_by: 8mag
created_date: 2020-09-20 09:55:08.843669
updated_by: 8mag
updated_date: 2020-09-20 09:57:18.468924
---
je najjasnejšou hviezdou súhvezdia a po Síriovi a Canopovi treťou  najjasnejšou hviezdou na oblohe. Leží ale dosť ďaleko na juhu a z 25 stupňa severnej zemepisnej šírky je vidieť počas kulminácie iba tesne nad horizontom. Pri svojej vzdialenosti 4,36 svetelných rokov je to naša najbližšia hviezda viditeľná voľným okom. V skutočnosti ju však tvoria dve žlté zložky s jasnosťou 0,1mag a 1,3mag, ktoré obyčajne ľahko rozlíšime i malým ďalekohľadom - na prelome tisícročí dosiahol ich odstup 14,1“. V roku 2035 sa táto vzdialenosť zmenší iba na 2 oblúkové sekundy. Ich vzájomná obežná doba okolo spoločného ťažiska je 80 rokov. Systém α Centauri je vôbec naším najbližším hviezdnym systémom. Našou najbližšou hviezdou je však v skutočnosti až červený trpaslík jasnosti 10,7mag nazývaný Proxima Centauri, ktorý s týmto systémom tiež fyzicky súvisí.