---
name: Sualocin a Rotanev
constellation: Del
created_by: 8mag
created_date: 2020-09-20 09:55:09.372196
updated_by: 8mag
updated_date: 2020-09-20 09:57:18.849385
---
α (3,77mag) a β Del (3,63mag), dve najjasnejšie hviezdy súhvezdia sú príkladom neutíchajúcej ľudskej túžby zanechať po sebe niečo trvalého. Ak názvy týchto hviezd prečítame odzadu, objavíme slová Nicolausa Venatora, latinské meno palermského astronóma Niccola Cacciatoreho, dlholetého asistenta slávneho talianskeho astronóma Giuseppeho Piazziho. Ten veľmi túžil aby sa jeho meno zachovalo na oblohe. Použil preto lesť a týmto dvom hviezdam dal svoje vlastné meno, napriek tomu, že nikto nemá právo po sebe pomenovať hviezdu. Na túto lož sa však prišlo príliš neskoro, názvy sa medzitým zaužívali, a ešte dnes ich niektoré atlasy uvádzajú ako názvy neznámeho pôvodu. Na oblohe sú to jediné hviezdy, ktoré nesú meno skutočného človeka.